OzLabs/hebrew-wiki-articles huggingface dataset:
ג'מבה ג'מבה

אנדרו סוונסון (באנגלית: Djemba Djemba; נולד ב-4 באוגוסט 1987) הידוע יותר בשם הבמה שלו, ג'מבה ג'מבה (Djemba Djemba),<ref name=":0"></ref> הוא מפיק מוזיקלי ופזמונאי אמריקאי מסוגת הפופ וה-EDM.<ref></ref> בשנת 2013 כתב את הלהיט "Elastic Heart" של הזמרת האוסטרלית סיה. בהמשך, הוא כתב והפיק שירים ואלבומים עבור מוזיקאים ולהקות כדוגמת מייג'ור לייזר, אליסון וונדרלנד , אליהו בלייק , ג'סטין ביבר, לו האן , בריטני ספירס, סיה, מדונה וקלאני.<ref name=":0" /> הוא גם יוצר מוזיקה בתור Magic in the Rain.

== קריירה ==
בתחילת הקריירה שלו עבד עם הזמר ג'סטין ביבר על "Memphis",<ref></ref> ו-"Don't Sell Out" של הראפר טייני טמפה.<ref></ref> באותה העת, עבד על "Passenger" של הזמרת בריטני ספירס.<ref></ref> בשנת 2013 כתב לזמרת סיה את הלהיט "Elastic Heart" שזכה להצלחה בין-לאומית. בשנת 2015 כתב לזמרת-יוצרת מדונה את "Best Night" שנכלל ב-Rebel Heart.<ref></ref>

בהמשך לכך, כתב והפיק את "Gangsta" לזמרת קלאני, עבור פסקול הסרט "יחידת המתאבדים".<ref></ref>

== קישורים חיצוניים ==

== הערות שוליים ==

קטגוריה:אמני מוזיקה אלקטרונית
קטגוריה:מפיקי היפ הופ אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1987
ספסרות מלחמה

איור של "הדוד סם עם קופה ריקה" מימי סוף [[מלחמת העולם הראשונה המציגה את הקופה הממשלתית האמריקאית שרוקנה על ידי ספסרי מלחמה.]]
ספסרות מלחמה (באנגלית: War profiteering) היא השגת רווח כספי באופן לא אתי על ידי ניצול ציני של הזדמנויות הנוצרות במהלך מלחמה. לדוגמה: ספסרות בטובין קריטי לאזרחים נזקקים, או לצדדים הלוחמים במהלך מלחמה; הונאת מדינה בחוזים ממשלתיים – אי אספקה של סחורה, ייצור סחורה באיכות ירודה וכדומה, עקב פיקוח מופחת במהלך מלחמה; שימוש בשחיתות ממסדית להשגת חוזים; סחר בטובין שהושגו במהלך קונפליקט על ידי ביזה או תפיסת סחורות על ידי כוח כובש וכדומה.

ספסרות מלחמה אפשרית על ידי אדם או ארגון פרטי. לעיתים כצד שלישי, בלתי מעורב ישירות בקונפליקט, לדוגמה סוחרי נשק המוכרים ציוד לאחד או שני הצדדים; ועל ידי אנשים או ארגונים פרטיים באחד הצדדים. המושג יכול גם לחול על פוליטיקאים מושחתים המאפשרים ומרוויחים משוחד מספסרי מלחמה.

ספסרות מלחמה היא תחום אפור של המשפט הבינלאומי, אבל נושאת בחובה קונוטציה שלילית ביותר שכן הספסר מרוויח באופן ציני מסבלם של המעורבים באחד או שני הצדדים בקונפליקט.

==קישורים חיצוניים==

קטגוריה:שחיתות
קטגוריה:מונחים ומושגים בפוליטיקה
פאולין אדלשטיין

פאולין אדלשטיין (באנגלית: Pauline Edelstein; 10 בפברואר 1866 – 27 בספטמבר 1942) הייתה שחקנית תיאטרון יידיש אמריקאית.<ref name=":0">[http://www.museumoffamilyhistory.com/yt/lex/E/edelstein-joseph.htm Museum of Family History]</ref>

== חיים מוקדמים ==
אדלשטיין נולדה בשם פאולין פינקלשטיין, ביאסי, רומניה.<ref name=":1"></ref> שתי אחיותיה, עמליה מוגולסקו וארנסטין (אסתר פינקלשטיין), פעלו לזמן קצר על במת היידיש.<ref name=":1" /> אחותה עמליה נישאה לשחקן זיגמונד מוגולסקו. דרך הקשרים של אחותה היא נכנסה למקהלת להקות מוגולסקו-גולדפאדן ברומניה וברוסיה.

היא הייתה נשואה ליוסף אדלשטיין בעל תיאטרון יידיש, מחזאי ובמאי. נולדו להם שני ילדים, איזידור אדלשטיין, שבמשך תקופה קצרה שיחק גם בתיאטרונים ביידיש, ואליאס אדלשטיין, שעבד עם אביו ולאחר מכן ניהל את תיאטרון השדרה השנייה.

בנה, איזידור אדלשטיין התחתן עם אנני תומשבסקי, אחותו של בוריס תומשבסקי,<ref name=":0" />

== קריירה ==
ברוסיה שיחקה כגננדל ב"דר קטורז'ניק" של שומר וכתמר ב"Di libe fun tzion" של יוסף לטיינר.<ref name=":1" />

ב-1886 היגרו אדלשטיין ובעלה לארצות הברית, והיא המשיכה לשחק בתיאטרון היידיש בעיקר בניצוחו של בעלה.<ref name=":1" /> היא שיחקה בתפקידי אופי והייתה הראשונה ששיחקה בתפקיד מישקה באופרטה של לטיינר, מישקה ומושקה, ובמחזותיו של יעקב גורדין: בתפקיד פרוי רוזנקרנץ בהצגה סיביר ב-13 בנובמבר 1891, בתיאטרון האיחוד של יעקב אדלר; בתפקיד זלדה בהצגה Der vilder mensh, ב-4 בנובמבר 1893, בתיאטרון ווינדזור, בתפקיד מאדאם ז'מנולי בהצגה Devorahle myukhst ב-1893; ופריידי הניה בהצגה Dovidl Mshurr ב-1899.<ref name=":1" />

בשנת 1901 היא התארחה יחד עם בוריס ובסי תומשבסקי בברלין, ב"דוידס פידל" של לטיינר.<ref name=":1" /> לאחר מכן, עקב מחלה, פרשה מהבמה.<ref name=":1" />

== מוות ==
אדלשטיין נפטרה ב-27 בספטמבר 1942 בניו יורק. היא קבורה בבית הקברות וושינגטון, ברוקלין, ניו יורק, לצד בעלה יוסף אדלשטיין.<ref name="findagrave1"></ref>

==קישורים חיצוניים==
* 

== הערות שוליים ==

קטגוריה:יהודים רומנים
קטגוריה:מהגרות מרומניה לארצות הברית
קטגוריה:שחקני תיאטרון יידיש
קטגוריה:שחקניות אמריקאיות
קטגוריה:שחקניות יידישאיות
קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-1866
קטגוריה:אמריקאים שנולדו ב-1866
קטגוריה:אמריקאיות שנפטרו ב-1942
קטגוריה:אמריקאים שנפטרו ב-1942
אנגוס גאן

אנגוס פרייזר ג'יימס גאן (באנגלית: Angus Fraser James Gunn; נולד ב-22 בינואר 1996 בנוריץ' שבאנגליה) הוא כדורגלן סקוטי-אנגלי המשחק בעמדת השוער בקבוצת נוריץ' סיטי מהפוטבול ליג צ'מפיונשיפ ובנבחרת סקוטלנד.

== קריירת מועדונים ==
גאן גדל במחלקות הנוער של נוריץ' סיטי ומנצ'סטר סיטי. ב-6 ביוני 2017 הושאל גאן ממנצ'סטר סיטי לנוריץ' סיטי מהפוטבול ליג צ'מפיונשיפ למשך עונת . ב-5 באוגוסט ערך את הופעת הבכורה שלו במועדון, בתיקו 1-1 נגד פולהאם במסגרת המחזור הראשון בליגה. הוא ערך 46 הופעות ליגה במהלך תקופת ההשאלה.

ב-10 ביולי 2018 חתם גאן על חוזה לחמש שנים בסאות'המפטון מהפרמייר ליג. ב-28 באוגוסט ערך את הופעת הבכורה שלו במועדון, בניצחון 1-0 על ברייטון אנד הוב אלביון במסגרת הסיבוב השני בגביע הפוטבול ליג לעונת . ב-2 בינואר 2019 ערך את הופעת הבכורה שלו בליגה, בתיקו 0-0 נגד צ'לסי במסגרת המחזור ה-21. בסך הכל ערך 22 הופעות ליגה במדי המועדון.

ב-16 באוקטובר 2020 הושאל גאן לסטוק סיטי מהפוטבול ליג צ'מפיונשיפ למשך עונת 2020/2021. ב-27 באוקטובר ערך את הופעת הבכורה שלו במועדון, בהפסד 2-0 לסוונסי סיטי במסגרת המחזור השמיני בליגה. בסך הכל ערך 15 הופעות ליגה במדי המועדון.

ב-23 ביוני 2021 חתם גאן בנוריץ' סיטי מהפרמייר ליג.

== קריירה בינלאומית ==
בחודש נובמבר 2017 זומן גאן לראשונה לסגל נבחרת אנגליה, לקראת משחק ידידות נגד נבחרת ברזיל, לאחר הוצאתו של ג'ק באטלנד מהסגל בשל פציעה. הוא לא שיחק במשחק זה. בחודש מרץ 2018 הוצעה לגאן על-ידי מאמן נבחרת סקוטלנד אלכס מקליש האפשרות לייצג את נבחרת סקוטלנד, אך הוא העדיף להמשיך לייצג את נבחרת אנגליה, הוא זומן על-ידי מאמן נבחרת אנגליה גארת' סאות'גייט למחנה אימונים לקראת מונדיאל 2018, אך לא נכלל בסגל הסופי לטורניר.

בחודש מרץ 2023 החליט גאן לעבור לייצג את נבחרת סקוטלנד, וזומן לסגל הנבחרת לקראת משחקי מוקדמות יורו 2024 מאוחר יותר באותו חודש. ב-25 במרץ ערך את הופעת הבכורה שלו בנבחרת, בניצחון 3-0 על נבחרת קפריסין במסגרת מוקדמות יורו 2024.

== קישורים חיצוניים ==

== הערות שוליים ==

קטגוריה:כדורגלנים סקוטים
קטגוריה:שוערי כדורגל סקוטים
קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני נוריץ' סיטי
קטגוריה:כדורגלני סאות'המפטון
קטגוריה:כדורגלני סטוק סיטי
קטגוריה:כדורגלני נבחרת סקוטלנד
קטגוריה:כדורגלני יורו 2024
קטגוריה:סקוטים שנולדו ב-1996
קטגוריה:אנגלים שנולדו ב-1996
מלינדה ומלינדה

מלינדה ומלינדה הוא סרט קולנוע אמריקאי משנת 2004 מסוגת דרמה קומית בכתיבה ובימוי של וודי אלן, עם ראדה מיצ'ל בתפקיד הראשי.

העלילה מתרחשת במנהטן ומתארת סיפור עם בחורה בשם מלינדה שמסופר פעם באופן כבד וטרגי ופעם שנייה באופן יותר קליל וקומי. ראדה מיצ'ל משחקת בתור מלינדה בשני הסיפורים.

==תקציר העלילה==
בפאב במנהטן מתווכחים שני תסריטאים איך כדאי להציג עלילה עם נושא עיקרי משותף. העלילה היא על בחורה במשבר בשם מלינדה (ראדה מיצ'ל) שמתפרצת ללא הזמנה לארוחה חגיגית של ידידים ומפרה את האיזון בין הזוגות. סי (וולאס שון) אומר שכדאי להציג זאת באופן קומי ואילו מקס (לארי פיין) מעדיף לספר זאת באופן יותר כבד וטרגי.
*לי (ג'וני לי מילר) ולורל (קלואי סביני) הם זוג צעיר שעורכים ארוחה חגיגית לידידיהם קייסי (ברוק סמית) ובעלה וסאלי (אריה ברייקיס) ובעלה. לי הוא שחקן מתחיל וכושל שמתמכר לשתייה והיחסים עם לורל רוויים בוויכוחים. באמצע הארוחה מגיעה אליהם ידידתם של לי, קייסי וסאלי מהקולג' במצב נפשי קשה. היא הייתה נשואה לרופא שינים מבוסס והיו להם שני ילדים. היא בגדה בו עם צלם, הבגידה נתגלתה ובעלה גירש אותה וקיבל משמורת על הילדים. לאחר ניסיון התאבדות היא הגיעה ללורל שהייתה חברתה בקולג'. מלינדה משתכנת בדירתם של לי ולורל. לורל וחברותיה מנסות לשדך לה רופא שיניים אלמן ללא הצלחה. באחת המסיבות היא מכירה פסנתרן אפרו אמריקאי חביב בשם אליס מונסונג (צ'ואיטל אג'יופור) והם מתאהבים אך מצבה הנפשי של מלינדה מתערער והיא מנסה להתאבד. בינתיים לורל מתאהבת באליס.
*סוזן (אמנדה פיט) והובי (ויל פרל) הם זוג נשוי. סוזן מנסה להפיק סרט והובי הוא שחקן כושל. הם מזמינים ידידים לארוחה ובאמצע מתפרצת לדירתם מלינדה שגרה בקומה מתחתם ולא מרגישה בטוב. היא מספרת שהיא גרושה שהגיעה מסנט לואיס ומתעסקת באמנות. הם מנסים לעזור לה ולהכיר לה את המיליונר גרג ארלינגר (ג'וש ברולין) אך היא אינה מעוניינת. הובי מתאהב בה ולכן כשהוא תופס את אשתו עם המפיק שלה הוא שמח כי כעת יוכל להציע את עצמו למלינדה אך היא אומרת לו שהיא מאוהבת בבילי יילר (דניאל סניטה) והיא משדכת לו את חברתה סטייסי פוקס (וינסה שו). לבסוף מלינדה מנתקת את קשריה עם בילי וחוזרת להובי - סוף שמח.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ראדה מיצ'ל
|מלינדה
|תפקיד כפול
|-
|קלואי סביני
|לורל
|
|-
|ג'וני לי מילר
|לי
|
|-
|אמנדה פיט
|סוזן
|
|-

|ויל פרל
|הובי
|
|-
|סטיב קארל
|וולט
|חבר של הובי
|-
|צ'ואיטל אג'יופור
|אליס מונסונג
|
|-
|וולאס שון
|סי
|כותב קומדיות
|-
|ג'וש ברולין
|גרג ארלינגר
|
|-
|לארי פיין
|מקס
|כותב טרגדיות
|-
|ברוק סמית
|קייסי
|
|-
|וינסה שו
|סטייסי
|
|-
|אריה ברייקיס
|סאלי אוליבר
|
|-
|דניאל סניטה
|בילי וילר
|
|-
|וינסה שו
|סטייסי פוקס
|
|-

|}

==קישורים חיצוניים==
* 

*[https://www.youtube.com/watch?v=coPNaZp6EE4 קדימון למלינדה ומלינדה], באתר יוטיוב

קטגוריה:סרטי 2004
קטגוריה:סרטים אמריקאיים
קטגוריה:סרטים באנגלית
קטגוריה:סרטי וודי אלן
קטגוריה:סרטי דרמה קומית
Timeless (אלבום של בובי וינטון)

Timeless הוא אלבום האולפן ה-35 של בובי וינטון, שיצא בשנת 1989. שני סינגלים שוחררו מתוך מאלבום זה: "It's Been One of That Days" ו-"Please Tell Her That I Said Hello".

== רשימת רצועות ==
;צד א'

;צד ב'

== מיקומי שיא ==
{| border=1 cellspacing=0 cellpadding=2 width="550px"
! style="background-color: #F4CC50;" colspan="4"|מצעדי הבילבורד
|-
!align="center"|שנה
!align="center"|שם השיר
!align="center"|המצעד
!align="center"|מיקום שיא
|-
|align="center"|1989
|align="center"|"It's Been One of Those Days"
|align="center"|Hot Country Songs
|align="center"|64
|-
|align="center"|1989
|align="center"|"Please Tell Her That I Said Hello"
|align="center"|Hot Country Songs
|align="center"|70
|}

==קישורים חיצוניים==

קטגוריה:אלבומי 1989
קטגוריה:אלבומים באנגלית
קטגוריה:אלבומי חברת קורב רקורדס
מרווין דוקש

מָרְוִוין דוּקְש (בגרמנית: Marvin Ducksch; נולד ב-7 במרץ 1994 בדורטמונד שבגרמניה) הוא כדורגלן גרמני המשחק בעמדת החלוץ בקבוצת ורדר ברמן מהבונדסליגה ובנבחרת גרמניה.

== קריירת מועדונים ==
דוקש גדל במחלקות הנוער של BSV פורטונה דורטמונד 58 ובורוסיה דורטמונד. בשנת 2012 החל לשחק בקבוצת המילואים של בורוסיה דורטמונד. ב-3 באוגוסט 2013 ערך את הופעת הבכורה שלו בקבוצה הראשונה של המועדון, בניצחון 0–3 על וילהלמסהאפן במסגרת הסיבוב הראשון של הגביע הגרמני לעונת . במשחק זה הבקיע את שערו היחיד במדי המועדון. ב-18 באוגוסט ערך את הופעת הבכורה שלו בליגה, בניצחון 1–2 על איינטרכט בראונשווייג במסגרת המחזור השני לעונת 2013/2014. בסך הכל ערך שש הופעות ליגה במדי הקבוצה.

ב-3 ביוני 2014 הושאל דוקש לפאדרבורן מהבונדסליגה למשך עונת 2014/2015. ב-24 באוגוסט ערך את הופעת הבכורה שלו במועדון, בתיקו 2-2 נגד מיינץ 05 במסגרת המחזור הראשון בליגה. ב-19 באוקטובר הבקיע את שערו היחיד במדי המועדון, בניצחון 1–3 על איינטרכט פרנקפורט במסגרת המחזור השמיני בליגה. בסך הכל ערך תשע הופעות ליגה במדי המועדון.

ב-15 ביוני 2016 חתם דוקש על חוזה לחמש שנים בזנקט פאולי מהבונדסליגה השנייה. הוא ערך עשר הופעות ליגה במדי המועדון, בהן הבקיע שער אחד. ב-11 בינואר 2017 הושאל להולשטיין קיל מהליגה הגרמנית השלישית עד לתום עונת . הוא העפיל עם המועדון לבונדסליגה השנייה, והשאלתו הוארכה בעונה נוספת. בסך הכל ערך 49 הופעות ליגה במדי המועדון, בהן הבקיע 23 שערים.

ב-25 ביוני 2018 חתם דוקש על חוזה לארבע שנים בפורטונה דיסלדורף, העולה החדשה לבונדסליגה. הוא ערך 16 הופעות ליגה, בהן הבקיע שער אחד.

ב-28 ביוני 2019 חתם דוקש על חוזה לשלוש שנים בהנובר 96 מהבונדסליגה השנייה. הוא ערך 66 הופעות ליגה במדי המועדון, בהן הבקיע 32 שערים.

ב-25 באוגוסט 2021 חתם דוקש על חוזה לשלוש שנים בוורדר ברמן מהבונדסליגה השנייה. בתום עונת העפיל עם המועדון לבונדסליגה.

== קריירה בינלאומית ==
ב-18 בנובמבר 2023 ערך דוקש את הופעת הבכורה שלו בנבחרת גרמניה, בהפסד 3-2 לנבחרת טורקיה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני פאדרבורן 07
קטגוריה:כדורגלני זנקט פאולי
קטגוריה:כדורגלני הולשטיין קיל
קטגוריה:כדורגלני פורטונה דיסלדורף
קטגוריה:כדורגלני הנובר 96
קטגוריה:כדורגלני ורדר ברמן
קטגוריה:כדורגלני נבחרת גרמניה
קטגוריה:גרמנים שנולדו ב-1994
לאה אילון

לאה אַיָלוֹן היא משוררת וסופרת ישראלית, חיה ויוצרת בירושלים. פרסמה 15 ספרי שירה ו-5 ספרי פרוזה.

== ביוגרפיה ==
אילון נולדה בירושלים וגדלה בבית דתי, למדה ספרות השוואתית באוניברסיטה העברית בירושלים, ועבדה בספרייה הלאומית. שיריה הראשונים פורסמו בגיל 19 בכתב העת ״סימן קריאה״. קובץ השירה הראשון - "מתחת למים" - יצא לאור ב-1983 בהוצאת הקיבוץ המאוחד. על ספר זה זכתה אילון בפרס ניומן. ב-1990 זכתה אילון בפרס היצירה לסופרים עבריים (פרס לוי אשכול).

ב-2004 פרסמה אילון ספר פרוזה -"אלי נאנוהו" - שיצא בהוצאת כרמל.<ref></ref>

ב-2017 יצא בהוצאת מוסד ביאליק הספר "ניצוצות וחג שמח", הכולל מבחר מקובצי השירה שפרסמה אילון בשנים 1983–2016 וכן סדרה חדשה של 82 שירים קצרים.<ref></ref>

== יצירתה ==
פרשנים מגדירים את יצירתה כחלק מהגל הפוסט־מודרני בשירה ובפרוזה הישראלית.<ref></ref> יצירתה של אילון מאופיינת בטקסט ארוך, המזכיר לעיתים כתיבה אוטומטית סוריאליסטית, לצד חיבורים דו משמעיים בין פנטזיות ״פרטיות״ ו״ציבוריות״. טכניקה אופיינית נוספת היא יצירת מטפורה המשלבת שני אובייקטים, שאחד מהם לרוב קשור למזון או כמו ״שמלת הזנגוויל״, ״גלידה בטעם פרופסור״. היא משלבת שמות מהתרבות האמריקנית בצד מוצרים ממותגים, שמקבלים מעמד שווה למעמד הירח, הכוכבים והים, הנוכחים קבוע בשיריה.

במסה שכלולה בחוברת שיצאה עם כינוס מבחר שיריה של אילון, אומר חוקר הספרות דן מירון: "שירתה היא רצף של קטעי מציאות מדומה, שאינה אלא ביטוי נסער של משאלות לב ססגוניות הנובעות ממציאות נפשית של חסך ומצוקה... שירת אילון מצרפת שימוש מודע ומכוּון בקיטש ובתרבות פופ ללשון עברית קלאסית, מדויקת, עשירה וציורית להפליא".<ref></ref>

המשוררת אגי משעול כתבה עליה: "אילון מלהטטת בגמישות ובהנאה בין רובדי הלשון במנעד רחב מאוד... היא לשה את העברית במיומנות יוצאת דופן והעברית גומלת לה ומתמסרת לה כמי שיודעת כי היא בידיים בטוחות".

ענת זכריה כותבת: "הכתיבה שלה בנויה לולאות לולאות, הכול כדי שאף אחד לא יגיד באתי, ראיתי, הבנתי.... יש הרגשה שהיא לא רוצה להגיד כלום, לא יכולה לומר על עצמה כלום, משתהה ונבוכה, זקוקה לזמן לאפס את כוונותיה, מגלה ומכסה, נבהלת. והרבה פעמים זה מה שמוליד חיבורים בלתי אפשריים שאף אחד חוץ ממנה לא מעז לעשות".<ref></ref>

== ספרי שירה של לאה אילון (רשימה חלקית) ==
* מתחת למים, שירים, הקיבוץ המאוחד, 1983
* זהו גן-עדן, שירים, ספרית פועלים, 1984
* קן ביצים, שירים, הקיבוץ המאוחד, 1998
* לינץ', שירים, הקיבוץ המאוחד, 2000
* מכרזת עליו מבחוץ, שירים, הקיבוץ המאוחד, 2002
* אין דבר כזה, יש דבר כזה, שירים, הקיבוץ המאוחד, 2010
* אושר ושמחה, שירים הקיבוץ המאוחד, 2016
* "ניצוצות וחג שמח", שירים, הוצאת מוסד ביאליק, 2017

== לקריאה נוספת ==
* 
* [https://www.elihirsh.com/?p=6176 לאה אילון אושר ושמח]ה, אלי הירש, 19 בפברואר 2016

== קישורים חיצוניים ==

== הערות שוליים ==

קטגוריה:משוררות ישראליות
קטגוריה:סופרות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:זוכי פרס היצירה לסופרים ומשוררים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
נווין טיין לין

נווין טיין לין (בווייטנאמית: Nguyễn Tiến Linh; נולד ב-20 באוקטובר 1997 בווייטנאם) הוא כדורגלן וייטנאמי המשחק בעמדת החלוץ בקבוצת בין דואונג מליגת העל הווייטנאמית ובנבחרת וייטנאם.

== קריירת מועדונים ==
טיין לין גדל במחלקת הנוער של בין דואונג, ובשנת 2016 החל לשחק בקבוצה הבוגרת של המועדון במסגרת ליגת העל הווייטנאמית.

== קריירה בינלאומית ==
ב-8 בנובמבר 2018 ערך טיין לין את הופעת הבכורה שלו בנבחרת וייטנאם, בניצחון 3-0 על נבחרת לאוס במסגרת אליפות דרום מזרח אסיה. ב-24 בנובמבר 2018 הבקיע את שער הבכורה שלו בנבחרת, בניצחון 3-0 על נבחרת קמבודיה במסגרת הטורניר.

הוא היה חלק מסגל נבחרת וייטנאם בטורניר גביע אסיה 2019, וערך שלוש הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:חלוצי כדורגל וייטנאמים
קטגוריה:כדורגלני נבחרת וייטנאם
קטגוריה:כדורגלני גביע אסיה 2019
קטגוריה:וייטנאמים שנולדו ב-1997
מגדל האריה (טריפולי)

מגדל האריה (באנגלית: Lion Tower; בערבית: برج السبع; בלטינית: Burj es-Sabaa) (קרוי גם Barsbay Tower) הוא מבצר צבאי שנבנה במהלך ההתקופה הממלוכית בעיר טריפולי שבלבנון והוא הגדול והמרשים מבין שבעה מגדלים שהוקמו באותה תקופה כדי להגן על העיר והנמל.

== ההיסטוריה של המגדל ==
הערכת היסטוריונים היא שהמגדל נבנה ב בתקופת הסולטאן הממלוכי אל-אשרף סיף אל-דין קאיתבאי. המגדל שנבנה ברובע אל-מינה היה אחד ממערך של שבעה מגדלי שמירה שבנה הסולטאן כדי להגן על טריפולי והיה הגדול והמרשים מביניהם. המגדלים נבנו כדי להגן על העיר והנמל מפני צבא האימפריה העות'מאנית.

== מבנה המגדל ==
המגדל נבנה בצידו המזרחי של נמל טריפולי כדי לשמור על הנמל ונקרא מגדל האריה בגלל טבלית אריות שקישט את הפתח הראשי שלו. קירות המגדל נבנו מאבנים מסותתות ולחיזוק בקירות השתמשו הבונים בעמודי שיש רומיים שהונחו אופקית.

השער הראשי של המגדל נבנו בסגנון אבלק המשלב אבנים לבנות ולבנים שחורות, סגנון המאפיין את האדריכלות הממלוכית.

המגדל נבנה בצורת מלבן כשגובה קירותיו כ-12 מטר. קומת הקרקע נבנתה כחלל אחד פתוח וגבוה המחולק פנימית על ידי שישה עמודים התומכים את הקומות העליונות בעזרת קמרונות. בקירות חלל זה ניתן עדיין לראות שרידים של גילופי נשק ושריון. כמו כן ניתן נבנו בקירות קומת הקרקע מספר חרכי ירי ששימשו להגנת המקום.

מעל חלל קומת הקרקע נבנו עוד שתי קומות כשגרם מדרגות פנימי הוליך אליהן (חלקו נהרס).

בצמוד למגדל עבר בעת החדשה מסילת רכבת ובצמוד לו הוקמו מספר מבנים שהיו חלק מתחנת רכבת (לא בשימוש כיום).

== לקריאה נוספת ==
<div class="mw-content-ltr">
* Jidejian, N., Tripoli through the Ages, Beyrouth, 1980, Dar el Machreq.
* Meinecke, M., «Zur mamlukischen Heraldik», ב- Mitteilungen des Deutschen Archäologischen Institutes, Le Caire, XXVIII/2, 1972, p. 213-87.
* Nordiguian, L., Voisin, J.-C., Châteaux et Eglises du Moyen-Âge au Liban, Éditions Terre du Liban, 1999.
* Sauvaget, J., «Notes sur les défenses de la marine de Tripoli», ב- Bulletin du Musée de Beyrouth II (1938), עמ'. 1-25.
* 
</div>

== קישורים חיצוניים ==

* [https://lebanonuntravelled.com/the-tower-of-lions-el-mina/ מגדל האריה], באתר lebanonuntravelled.com
* [https://web.archive.org/web/20150610220806/http://www.qantara-med.org/qantara4/public/show_document.php?do_id=360&lang=en מגדל האריה], באתר qantara-med.org (אורכב)
* [https://steemit.com/travel/@rabihfarhat/lion-tower-brj-alsbaa מגדל האריה], באתר steemit.com
* , 2019

== הערות שוליים ==

קטגוריה:לבנון: היסטוריה
קטגוריה:לבנון: מבצרים
מרטין דזור

מרטין דזור (בצ'כית: Martin Dzúr; 12 ביולי 1919 – 15 בינואר 1985) היה גנרל ארמייה צ'כוסלובקי, שר ההגנה של צ'כוסלובקיה ב-1968–1985.

==ביוגרפיה==
דזור נולד בעיר ליפטובסקי מיקולש במשפחה סלובקית. לאחר סיום בית ספר תיכון עבד במנסרה. ב-1941 גויס לצבא הרפובליקה הסלובקית (מדינת חסות של גרמניה הנאצית).

ביוני 1941, לאחר פלישת גרמניה הנאצית לברית המועצות, נשלחה היחידה, בה שירת דזור, לחזית המזרחית.
בינואר 1943, ערק דזור עם עוד כמה חיילים מיחידתו, עבר את קו החזית ונכנע לחיילי הצבא האדום. בברית המועצות התנדב דזור לחטיבה צ'כוסלובקית בפיקודו של לודביק סבובודה, אשר לחמה בנאצים לצד הצבא האדום. תחילה שירת דזור כחייל פשוט, אך בהמשך עבר קורס קצינים ומונה למפקד מחלקה. הוא נטל חלק בשחרור קייב, בקרבות במעבר דוקלה ובקרבות לשחרור צ'כוסלובקיה. את המלחמה סיים בדרגת קפטין.

לאחר סיום המלחמה נשאר לשרת בצבא הקבע. הוא שירת בתפקידי מטה שונים. בשנת 1958 הועלה לדרגת גנרל-מיור ומונה לעוזרו של שר ההגנה לענייני הלוגיסטיקה. בשנת 1964 הועלה לדרגת לוטננט גנרל ונשלח ללימודים לאקדמיה צבאית של המטה הכללי בברית המועצות. ב-1966, לאחר סיום הלימודים מונה לסגן שר ההגנה. באפריל 1968, מונה דזור על ידי אלכסנדר דובצ'ק לשר ההגנה. באוגוסט 1968, במהלך הפלישה הסובייטית לצ'כוסלובקיה נתן דזור פקודה לצבא צ'כוסלובקיה להימנע מלהתעמת עם הכוחות הפולשים ולהישאר בבסיסים. גוסטב הוסאק, אשר החליף את אלכסנדר דובצ'ק בראשות המפלגה הקומוניסטית הצ'כוסלובקית העריך מאוד את תפקודו של דזור במהלך הפלישה הסובייטית ולכן השאיר אותו בתפקידו. בשנת 1972 הועלה דזור לדרגת גנרל ארמייה.

מרטין דזור מילא את תפקיד שר ההגנה עד למותו בינואר 1985.

==קישורים חיצוניים==

* [https://spravy.pravda.sk/domace/clanok/523285-martin-dzur-general-ktory-vydal-rozkaz-aby-vojaci-nebojovali-s-okupantmi/ ביוגרפיה של מרטין דזור] (בסלובקית)

קטגוריה:שרי ההגנה של צ'כוסלובקיה
קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:צ'כוסלובקים במלחמת העולם השנייה
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום
קטגוריה:מעוטרי עיטור שרנהורסט
קטגוריה:מעוטרי אות האריה הלבן
קטגוריה:מעוטרי צלב הגבורה
קטגוריה:ילידי 1919
קטגוריה:נפטרים ב-1985
פרשת מותה של ארמיטה גרוואנד

ארמיטה גרוואנד (בפרסית: آرمیتا گراوند) הייתה נערה איראנית בת 17 שנפטרה לאחר שהותקפה על ידי משטרת המוסר באיראן, כשלכאורה לא צייתה לחובת עטיית החיג'אב. גרוואנד הותקפה ברכבת התחתית של טהראן על ידי שוטרות. בעקבות התקיפה היא שקעה בתרדמת ב-1 באוקטובר 2023.<ref name="Tagesschau20231004"></ref> היא טופלה ביחידה לטיפול נמרץ של בית חולים צבאי<ref name="NBC20231005"></ref> שם נקבע מוות מוחי ב-22 באוקטובר 2023,<ref name="Reuters20231022"></ref> ונפטרה ב-28 באוקטובר.<ref name="Reuters20231028"></ref> שר החוץ הגרמני השווה את מותה של גרווארד למותה של מהסא אמיני והגדיר את המקרה כ"בלתי נסבל".<ref name="NBC20231005" /><ref name="Tagesschau20231004" />

== תקרית ==
ב-1 באוקטובר 2023, ארמיטה גרוואנד נכנסה עם שתי חברות לרכבת התחתית בטהרן. לאחר זמן מה, חברותיה גררו אותה מהרכבת, מחוסרת הכרה, הזעיקו עזרה רפואית, והיא פונתה לבית חולים.<ref name="Tagesschau20231004" /> עדה טענה שזמן קצר לאחר כניסתה של גרוואנד לקרון הרכבת התחתית נגשו אליה שוטרות ממשטרת המוסר והתווכחו איתה על כך שלא חבשה כיסוי ראש. הוויכוח הפך לאלים, והשוטרות תקפו אותה פיזית. השלטונות טענו כי היא נפלה ואיבדה את ההכרה. הוריה סיפרו שבעיות של לחץ דם הובילו לאיבוד ההכרה.<ref name=":0" />

סרטוני האבטחה שפורסמו לאחר האירוע מראים את שלוש נערות נכנסות לחנות בתחנת הרכבת ומשם ממשיכות לרכבת. אין תיעוד של הנעשה בתוך הקרון. הצילומים הבאים, מראים את אחת החברות יוצאת מהקרון ונראה שמישהי נפלה. לאחר מכן נראית גרוואנד מובלת מהקרון מחוסרת הכרה.<ref name=":0"></ref>

הרשויות האיראניות פרסמו רק צילומים מוגבלים של התקרית.<ref name=":1"></ref> ארגון אמנסטי אינטרנשיונל ניתח את הסרטון וטען שהוא נערך במספר חלקים וכי, בהתבסס על חותמות זמן, יש פער של 3 דקות ו-16 שניות בצילומים.

== בעקבות התקרית ==
גרוואנד אושפזה בבית חולים צבאי. שם הוצבו שוטרים בכניסה לחדרה ומשפחתה לא הורשתה לבקרה. חברותיה נעצרו לשלושה ימים וגם אמה נעצרה. ב-22 באוקטובר, התקשורת הממלכתית של איראן הודיעה כי גרוואנד אובחנה עם מוות מוחי לאחר שהייתה בתרדמת במשך מספר שבועות. ב-28 באוקטובר הוכרז מותה של גרואנד.

מותה של גרוואנד עורר זעם בקרב איראנים רבים בגלל גילה הצעיר ובגלל מקרים קודמים שבהם מאות נשים סבלו מהתאכזרות ממשטרת המוסר על כך שלא לבשו כיסוי ראש.<ref name=":1" /> מותה של גרוואנד, הוביל להשוואה עם מותה של מהסא אמיני, אישה כורדית בת 22 שמתה בנסיבות חשודות ב-16 בספטמבר 2022 בזמן שהייתה במעצר.<ref name="NBC20231005" />

== קישורים חיצוניים ==

== הערות שוליים ==

קטגוריה:איראן: מעמד האישה
קטגוריה:אלימות נגד נשים: איראן
קטגוריה:ילידות 2006
קטגוריה:נפטרות ב-2023
לובוש דוברובסקי

לובוש דוברובסקי (בצ'כית: Luboš Dobrovský; 3 בפברואר 1932 – 30 בינואר 2020) היה עיתונאי, פוליטיקאי ודיפלומט צ'כוסלובקי וצ'כי ממוצא יהודי. כיהן כשר ההגנה של צ'כוסלובקיה בשנים 1990 - 1992. בשנים 1996 - 2000 שירת כשגריר צ'כיה ברוסיה.

==ביוגרפיה==
נולד בשם לובוש המרשלג לאב יהודי ואם צ'כית בעיר קולין שבבוהמיה המרכזית. במהלך הכיבוש הנאצי של צ'כוסלובקיה נכלא אביו של לובוש בגטו ובהמשך גורש לאושוויץ, שם נספה. אמו של לובוש הצליחה להסתתר יחד עם בנה באחד הכפרים בסביבת קולין. לאחר המלחמה היא התחתנה בשנית עם יוזף דוברובדקי, קצין בצבא הצ'כוסלובקי, אשר אימץ את לובוש ונתן לו את שם משפחתו.

לובוש דוברובסקי סיים בית הספר תיכון בעיר הולדתו קולין. בהשפעת אביו החורג התקבל ללימודים בבית הספר לקצינים, אך כעבור שנה עזב את הלימודים ועבר למכללה לחינוך. עבד תקופה כמורה בבית הספר יסודי. בשנים 1953 - 1955 שירת שירות חובה בצבא הצ'כוסלובקי. לאחר שחרור מן הצבא למד פילוסופיה ושפות (רוסית ופולנית) באוניברסיטת קארל בפראג. לאחר סיום הלימודים עבד כעיתונאי. בשנים 1959 - 1968 עבד ברדיו צ'כוסלובקיה.

דוברובסקי היה חבר במפלגה הקומוניסטית הצ'כוסלובקית, אך לאחר הפלישה הסובייטית לצ'כוסלובקיה, פרש מן המפלגה והפך למתנגד המשטר פעיל. היה בין חותמי אמנת 77. הוא פוטר מעבודתו ונאלץ לעבוד כמנקה חלונות למחייתו (במקביל לכך עסק בפעילות אנטי-קומוניסטית באופן מחתרתי). לאחר מהפכת הקטיפה הפך לפעיל פוליטי. היה דוברו של הפורום האזרחי (איגוד של מפלגות האופוזיציה לשלטון הקומוניסטי), ביוני 1990 הוא מונה לסגן שר החוץ והיה בצוות שניהל משא ומתן על יציאת יחידות הצבא הסובייטי מצ'כוסלובקיה.

באוקטובר 1990 מונה על ידי ואצלב האוול לתפקיד שר ההגנה. לובוש דוברובסקי היה לאזרח הראשון (והיחיד) בתפקיד זה, מאז כינון צ'כוסלובקיה מחדש בסיום מלחמת העולם השנייה. ביוני 1992 עזב מיוזמתו את התפקיד והפך למנהל משרד הנשיא של צ'כוסלובקיה ולאחר מכן נשיא צ'כיה.
בשנת 1996 הוא מונה לשגריר צ'כיה במוסקבה. בשנת 2000 סיים את תפקידו ופרש לגמלאות.

נפטר בפראג ב-30 בינואר 2020.
==קישורים חיצוניים==

* [https://www.memoryofnations.eu/en/dobrovsky-lubos-1932 ביוגרפיה של לובוש דוברובסקי] (באנגלית)

קטגוריה:שרי ההגנה של צ'כוסלובקיה
קטגוריה:פוליטיקאים צ'כים
קטגוריה:דיפלומטים צ'כים
קטגוריה:שגרירי צ'כיה ברוסיה
קטגוריה:עיתונאים צ'כים
קטגוריה:יהודים צ'כים
קטגוריה:בוגרי אוניברסיטת קארל בפראג
קטגוריה:ילידי 1932
קטגוריה:נפטרים ב-2020
סויוז TMA-13M

סויוז TMA-13M (ברוסית:Союз TMA-13M) היא חללית סויוז ששוגרה לחלל ב-28 במאי 2014 מקוסמודרום בייקונור ונחתה ב-10 בנובמבר 2014. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 40 לתחנת החלל הבין-לאומית.

==הצוות==
* מקסים סוראייב - מפקד
* ריד וייזמן - מהנדס טיסה
* אלכסנדר גרסט - מהנדס טיסה

===צוות גיבוי===
* אנטון שקאפלרוב - מפקד
* סמנתה כריסטופורטי - מהנדסת טיסה
* טרי ורטס - מהנדס טיסה

==תיאור המשימה==
חללית "סויוז TMA-13M" שוגרה ב-28 במאי 2014 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית כעבור 6 שעות. באותה עת בתחנת החלל שהתה משלחת מס' 40 בפיקוד סטיבן סוונסון.

צוות החללית הצטרף למשלחת מס' 40 לתחנת החלל הבין-לאומית שהחלה לפעול ב-13 במאי. במשך הם עברו למשלחת מס' 41

"סויוז TMA-13M" נשארה מחוברת לתחנת החלל כחללית חירום.

ב-10 בנובמבר 2014 התנתקה החללית מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן. ניתוק החללית מתחנת החלל סימן סיום פעילות משלחת מס' 41 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-tma-13M.htm מידע על הטיסה]
* [https://www.russianspaceweb.com/iss_soyuz_tma13m.html תיאור המשימה]

קטגוריה:תוכנית סויוז
קטגוריה:2014 ברוסיה
סויוז TMA-14M

סויוז TMA-14M (ברוסית:Союз TMA-14M) היא חללית סויוז ששוגרה לחלל ב-26 בספטמבר 2014 מקוסמודרום בייקונור ונחתה ב-12 במרץ 2015. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 41 לתחנת החלל הבין-לאומית.

==הצוות==
* אלכסנדר סאמוקוטייב - מפקד
* בארי וילמור - מהנדס טיסה
* ילנה סרובה - מהנדסת טיסה

===צוות גיבוי===
* גנאדי פדאלקה - מפקד
* מיכאיל קורניינקו - מהנדסת טיסה
* סקוט קלי - מהנדס טיסה

==תיאור המשימה==
חללית "סויוז TMA-14M" שוגרה ב-25 בספטמבר 2014 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית כעבור 6 שעות. באותה עת בתחנת החלל שהתה משלחת מס' 41 בפיקוד מקסים סוראייב. חלק מפאנל סולארי של החללית לא נפתח כמתוכנן בתחילת הטיסה והוא נפתח רק לאחר עגינה בתחנת החלל.

צוות החללית הצטרף למשלחת מס' 41 לתחנת החלל הבין-לאומית שהחלה לפעול ב-10 בספטמבר. בהמשך הם עברו למשלחת מס' 42

"סויוז TMA-14M" נשארה מחוברת לתחנת החלל כחללית חירום. 

ב-12 במרץ 2015 החללית התנתקה מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן. ניתוק החללית מתחנת החלל סימן סיום פעילות משלחת מס' 42.

==קישורים חיצוניים==

* [http://www.spacefacts.de/mission/english/soyuz-tma-14M.htm מידע על הטיסה]
* [https://www.russianspaceweb.com/iss_soyuz_tma14m.html תיאור המשימה]

קטגוריה:תוכנית סויוז
קטגוריה:2014 ברוסיה
קטגוריה:2015 ברוסיה
סויוז TMA-15M

סויוז TMA-15M (ברוסית:Союз TMA-15M) היא חללית סויוז ששוגרה לחלל ב-24 בנובמבר 2014 מקוסמודרום בייקונור ונחתה ב-11 ביוני 2015. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 42 לתחנת החלל הבין-לאומית.

==הצוות==
* אנטון שקאפלרוב - מפקד
* סמנתה כריסטופורטי - מהנדס טיסה
* טרי ורטס - מהנדסת טיסה

===צוות גיבוי===
* אולג קונוננקו - מפקד
* קימיה יואי - מהנדס טיסה
* צ'ל לינדגרן - מהנדס טיסה

==תיאור המשימה==
חללית "סויוז TMA-15M" שוגרה ב-24 בנובמבר 2014 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית כעבור 6 שעות. באותה עת בתחנת החלל שהתה משלחת מס' 42 בפיקוד בארי וילמור. 

צוות החללית הצטרף למשלחת מס' 42 לתחנת החלל הבין-לאומית שהחלה לפעול ב-10 בנובמבר. בהמשך הם עברו למשלחת מס' 43.

"סויוז TMA-15M" נשארה מחוברת לתחנת החלל כחללית חירום. 

עקב בעיות במשגרים רוסים, הוחלט לדחות את נחיתת הצוות בחודש למחצית יוני.

ב-11 ביוני 2015 החללית התנתקה מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן. ניתוק החללית מתחנת החלל סימן סיום פעילות משלחת מס' 43.

==קישורים חיצוניים==

* [http://www.spacefacts.de/mission/english/soyuz-tma-15M.htm מידע על הטיסה]
* [https://www.russianspaceweb.com/iss_soyuz_tma15m.html תיאור המשימה]

קטגוריה:תוכנית סויוז
קטגוריה:2014 ברוסיה
קטגוריה:2015 ברוסיה
תיאטרון היסטורי

התיאטרון ההיסטורי (בצרפתית Théâtre-Historique) היה תיאטרון פריזאי שהוקם עבור אלכסנדר דיומא האב בשדרות ההיכל, באמצע המאה התשע עשרה. התיאטרון נועד להציג מחזות היסטוריים, בעיקר על פי ספריו ההיסטוריים של דיומא, אך לאחר כמה שנות פעילות נקלע לקשיים כספיים, נמכר ובהמשך פורק לצורכי הקמת כיכר הרפובליקה.

על פי ספר זכרונות של דיומא משנת 1867, המחזה "המוסקטרים", המבוסס על הספר שלושת המוסקטרים, הוצג לראשונה ב-27 באוקטובר 1845 בתיאטרון דה ל'אמביגו-קומיק. בהזדמנות זו פגש דיומא את הדוכס מונפנסיה בן ה-21, בנו של לואי פיליפ, מלך הצרפתים. מונפנסיה המריץ בדיומא לפתוח תיאטרון משלו ולגבי איסור פתיחת התיאטרונות הנוספים, פעל הדוכס לקבלת רישיון מיוחד עבור דיומא. מעורבות הדוכס היא שהביאה לכינוי התיאטרון בשם "תיאטרון מונפנסיה" (Théâtre Montpensier).

התיאטרון הוקם במבנה משופץ של הקרקס האולימפי. הצייר-מעצב סשאן ניהל את בניית הבניין לצד האדריכל דה דרו. דיטרל ודספלשין סייעו בקישוט התיאטרון. התיאטרון, שהוזמן על ידי דיומא בעזרתו של דוכס מונפנסיה, כדי לקדם עיבודים תיאטרליים לרומנים שלו, נחנך ב-20 בפברואר 1847 תחת השם "תיאטרון היסטורי" עם המלכה מרגו, מחזה בשתים-עשרה מערכות מאת דיומא ואוגוסט מאקה על פי הרומן באותו שם. אחריו הגיע הפרש מהבית האדום, המבוסס על הרומן באותו שם והרוזן ממונטה כריסטו, שהופעותיו נקטעו על ידי מהפכת 1848, צעירי המוסקטרים, אביר הרמנטל, מלחמת הנשים, הרוזן הרמן ואורבן גרנדיר. דיומא אירח גם מחזה של אונורה דה בלזק (1848). אבל הפאר של ההפקות והאירועים הפוליטיים הוביל את הבמאי הושטיין להתפטר ואת דיומא לפשוט את הרגל.

== בחירת השם ==
במקור היה אמור התיאטרון להיקרא על שם פטרונו העיקרי, דוכס מונפנסיה, אך אביו, המלך לואי-פיליפ, חשב שלא ראוי שתיאטרון ייקרא על שם בנו. דיומא הציע את תיאטרון אירופאי, אך שם זה עורר חילוקי דעות בין הצדדים האחרים המעורבים, ובסופו של דבר הוחלט לפסול אפשרות זו. ודל הציע את השם "התיאטרון ההיסטורי", שם מתאים במיוחד מכיוון שהרפרטואר היה אמור לכלול בעיקר דרמטיזציה של הרומנים ההיסטוריים של דיומא. השם הזה אושר רשמית.

==קישורים חיצוניים==

==הערות שוליים==

קטגוריה:פריז: תיאטראות
קטגוריה:אלכסנדר דיומא האב
ג'רי וייס

ג'רי ברוך ויס (31 במאי 1947 -6 בנובמבר 2023) היה רופא מומחה לכירורגיה פלסטית, מנהל המערך לכירורגיה פלסטית משחזרת ואסתטית במרכז רפואי תל אביב בבית חולים איכילוב. ויס היה מומחה לגידולים, ועסק בניתוחי שחזור שד ובניתוח חזה פלסטיים.<ref></ref>

דר ויס חקר אמצעי חבישה,<ref></ref> והמציא את ה"וייסבאנד", הקרויה על שמו: חבישה המיועדת לסגירת פצעים בהם קיים חסר עור. ה"'וייסבאנד" משמש ביעילות בריפוי פצעים וחבלות הנגרמים מתאונות, מלחמות ופעולות איבה.<ref></ref>

== ראשית חייו ==
ויס נולד באווגסברג גרמניה ב-1947, אח בכור לגבי, בנם של אברהם ודורה. הוריו נולדו בפולין.

הם עלו לארץ ב-1950 ועברו לגור בתל אביב. במהלך לימודי התיכון ויס התנדב במגן דויד אדום,

לאחר מכן במהלך שירותו הצבאי המשיך במסלול הרפואי ונהיה לחובש קרבי. תפקיד בו שרת במהלך מלחמת ששת הימים, לאחר שירותו הצבאי נסע ללימודי רפואה באיטליה ב-1968. במהלך מלחמת יום כיפור חזר לארץ והשתתף במלחמה, בסיום לימודיו התמחה לשנה בבית החולים אורסולה (orsula) בבולוניה, ב־1975 חזר לארץ והשתקע בהרצליה.

==ביוגרפיה==

במלחמת ששת הימים שירת כחובש קרבי בסיירת שקד.

וייס למד רפואה בבית הספר לרפואה באוניברסיטת בולוניה, איטליה בשנים 1969–1974,<ref></ref> ועבר השתלמות נוספת בבית הספר לרפואה ללימודי מוסמכים במזרח וירג'יניה.
*1976–1979 מתמחה במחלקת כירורגיה פלסטית, בי"ח "רוקח", המרכז הרפואי ת"א
*1979–1980 מתמחה במחלקה כירורגית יד, בי"ח "קפלן", רחובות
*1980–1984 מתמחה במחלקת כירורגיה פלסטית, בי"ח "רוקח", המרכז הרפואי ת"א
*1984–1991 רופא ראשי במחלקת כירורגיה פלסטית, בי"ח "רוקח", המרכז הרפואי ת"א
*1990–1993 סגן מנהל המחלקה לכירורגיה פלסטית, בי"ח "רוקח", המרכז הרפואי ת"א
*1993–2003 מנהל היחידה לשחזור בית חזה, בית חולים "איכילוב" המרכז הרפואי ת"א
*2003–2009 מנהל המחלקה לכירורגיה פלסטית, המרכז הרפואי ת"א
*2009–2023 מנהל המערך לכירורגיה פלסטית משחזרת ואסתטית, המרכז הרפואי ת"א

הוסמך כמומחה ב-15 בינואר 2007.<ref></ref>

עסק גם בהוראה:
*החל משנת 1984 הדריך סטודנטים ואחיות בבית ספר לרפואה ובבית ספר לסיעוד.
*בשנת 1992 ריכז קורס בכירורגיה פלסטית בית הספר ללימודי המשך בכירורגיה פלסטית, באוניברסיטת תל אביב.
*החל משנת 2003 היה מרצה בכיר בבית הספר לרפואה באוניברסיטת תל אביב.

מאז שנת 1991 לקח חלק בפעילות של operation smile , ארגון ללא כוונת רווח, המנגיש ניתוחים פלסטיים שיקומיים למדינות העולם השלישי.

==חיים אישיים==
וייס היה צייר ובשלן<ref></ref> . בנובמבר 2019 התאלמן מרעייתו קרין. בני הזוג הותירו אחריהם שני ילדים: שרי ורונן.

==קישורים חיצוניים==
* [https://cris.tau.ac.il/en/persons/jerry-weiss ד"ר ג'רי וייס] באתר אוניברסיטת תל אביב

== הערות שוליים ==

קטגוריה:כירורגים פלסטיים ישראלים
קטגוריה:בוגרי אוניברסיטת בולוניה
קטגוריה:סגל בית החולים הדסה תל אביב
קטגוריה:סגל המרכז הרפואי תל אביב ע"ש סוראסקי
קטגוריה:תל אביב-יפו: רפואה
קטגוריה:לוחמי סיירת שקד
קטגוריה:סגל אוניברסיטת תל אביב: רפואה
קטגוריה:ישראלים ילידי גרמניה
קטגוריה:ישראלים שנולדו ב-1947
קטגוריה:ישראלים שנפטרו ב-2023
שלושים ומשהו

שלושים ומשהו (באנגלית: Thirtysomething) היא סדרת דרמה אמריקאית שנוצרה על ידי אדוארד זוויק ומרשל הרשקוביץ עבור United Artists Television ושודרה במקור ברשת ABC במשך ארבע עונות מ-29 בספטמבר 1987 עד 28 במאי 1991. הסדרה התמקדה במספר זוגות נשואים מדור הבייבי בום בשנות השלושים לחייהם אשר גרים בעיר פילדלפיה. הסדרה זכתה ב-13 פרסי אמי לבידור בפריים טיים, מתוך 41 מועמדויות, ובשני פרסי גלובוס הזהב. בישראל הסדרה שודרה במקור בתחילת שנות ה-90 בערוץ הראשון.

ב-8 בינואר 2020 רשת ABC אישרה כי הוזמן פרק פיילוט, שישמש כבסיס ליצירת סדרת המשך לסדרה שלושים ומשהו. פרק הפיילוט אמור היה להיות מבוים על ידי אדוארד זוויק על בסיס תסריט שנכתב על ידי זוויק והרשקוביץ, והיו אמורים לשחק בו ארבעה מחברי צוות השחקנים המקורי (קן אולין, מל האריס, טימותי בוספילד ופטרישיה ווטיג).<ref name="Sequel"></ref> ביוני 2020 רשת ABC ציינה כי הוחלט לבטל את ההפקה של פרק הפיילוט.<ref name="Sequel Passed"></ref>

==דמויות==

=== משפחת סטדמן ===
* מייקל סטדמן (קן אולין) -
* הופ סטדמן (מל האריס) -
* מליסה סטדמן (מלאני מיירון) -

=== משפחת ווסטון ===
* אליוט ווסטון (טימותי באספילד) -
* ננסי ווסטון (פטרישה ווטיג) -
* איתן ווסטון (לוק רוסי) -
* בריטני ווסטון (ירדנה שפירו) -

=== משפחת שפרד ===
* גארי שפרד (פיטר הורטון) -
* סוזנה שפרד (פטרישיה קלמבר) -

=== דמויות נוספות ===
* אלין וורן (פולי דרייפר) -
* מיילס דרנטל (דייוויד קלנון) -
* ראסל ולר (דייוויד מרשל גרנט) -

== קישורים חיצוניים ==

* 
* 

==הערות שוליים==

קטגוריה:זוכי אמי בפריים טיים: דרמה
קטגוריה:מטרו גולדווין מאייר: סדרות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:סדרות דרמה אמריקאיות
קטגוריה:הערוץ הראשון - תוכניות רכש
אוורווד

אוורווד (באנגלית: Everwood) היא סדרת דרמה אמריקאית שנוצרה על ידי גרג ברלנטי. ברלנטי, מיקי לידל, רינה מימון, אנדרו א. אקרמן ומייקל גרין שימשו כמפיקים בפועל. הסדרה שודרה ברשת- The WB מ-16 בספטמבר 2002 עד 5 ביוני 2006, וכללה 89 פרקים המשתרעים על פני ארבע עונות. היא הופקה בשיתוף ברלנטי-לידל הפקות, בשיתוף עם האחים וורנר. טלוויזיה .<ref></ref><ref></ref>

הסדרה מתחילה עם ד"ר אנדי בראון, בגילומו של טריט ויליאמס, אשר, לאחר מותה של אשתו, עובר עם שני ילדיו אפרם ודליה לעיירה הקטנה הבדיונית אוורווד, קולורדו.

הסדרה הסתיימה ב-5 ביוני 2006. היא בוטלה על ידי The WB ב-17 במאי 2006, לאחר ארבע עונות, בעקבות המיזוג עם UPN להקמת רשת The CW.<ref name="FutonCritic"></ref>

לעונה הרביעית צולמו שני סופים. האחד, אם הסדרה תחודש לעונה חמישית ועוד אחד, למקרה שהסדרה לא תחודש. זו בסוף האפשרות ששודרה.

== שחקנים ודמויות ==

* טריט וויליאמס - אנדרו "אנדי" בראון
* גרגורי סמית - אפרם בראון
* אמילי ואן קאמפ - איימי אבוט
* דברה מוני - אדנה הארפר
* ג'ון ביזלי - ארב הארפר
* ויויאן קרדון - דליה בראון
* כריס פראט - ברייט אבוט
* טום אמנדס - הרולד אבוט
* סטפני ניזניק - נינה פיני
* נורה זהטנר - ליני הארט
* מרשה קרוס - לינדה אבוט
* שרה לנקסטר - מדיסון קלנר
* מרילין גאן - רוז אבוט
* שרה דרו - חנה רוג'רס
* סקוט וולף - ג'ייק הארטמן
* אן הייש - אמנדה הייס
* ג'סטין בלדוני - ריד ברדם

== פסקול ==

# "אנשים בודדים" - Jars of Clay (התפרסם על ידי אמריקה )
# "צרות" - קריסטין הרש (התפרסם על ידי קאט סטיבנס )
# " הימים האלה " - בית גריפין (התפרסם על ידי ניקו וג'קסון בראון )
# " הילד החי היחיד בניו יורק " - דייוויד מיד (התפרסם על ידי סיימון וגרפונקל )
# " בריזה של קיץ " - ג'ייסון מראז (התפרסם על ידי Seals and Crofts )
# " אב ובנו " - ליי נאש (התפרסם על ידי קאט סטיבנס)
# " ככל שהם באים קשה יותר " - גאסטר (התפרסם על ידי ג'ימי קליף )
# "אל תהיה ביישן" - טראוויס (התפרסם על ידי קט סטיבנס)
# "מפעיל (זה לא איך שזה מרגיש)" - טובי לייטמן (התפרסם על ידי ג'ים קרוצ'י )
# " הפעם הראשונה אי פעם שראיתי את פניך " - סטריאופוניקה (התפרסם על ידי רוברטה פלאק )
# "קתדרלות" - Jump Little Children
# "הכותרת הראשית של אוורווד" - בלייק נילי
# " שיר אהבה " - טריט ויליאמס (רצועת בונוס; התפרסם על ידי אן מורי )

== קישורים חיצוניים ==
* [http://www.vidiot.com/Everwood/ Four years of Everwood promotional material at Mr. Video]

== הערות שוליים ==

קטגוריה:האחים וורנר: סדרות טלוויזיה
קטגוריה:סדרות דרמה המשכיות
קטגוריה:תוכניות טלוויזיה באנגלית
קלודין שניידר

קלודין שניידר (באנגלית: Claudine Schneider; נולדה ב-25 במרץ 1947) היא פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס השני של רוד איילנד במשך עשור, בין השנים 1981–1991. היא האישה הראשונה והיחידה שנבחרה לקונגרס האמריקאי מטעם רוד איילנד.

== ביוגרפיה ==
שניידר נולדה בשם קלודין קְמראדה בקליירטון שבפנסילבניה. היא ממוצא סלובקי מצד אביה. בילדותה למדה בבתי ספר קהילתיים, אך את לימודיה הגבוהים עשתה באוניברסיטת ברצלונה שבספרד ובמכללת רוסמונט שבפנסילבניה. בשנת 1969 השלימה לימודי תואר ראשון במכללת וינדהאם. כמו כן, היא הוסיפה ללמוד בתוכנית לתכנון קהילתי של אוניברסיטת רוד איילנד.

בשנת 1973 ייסדה שניידר את הוועדה לאנרגיה אטומית של רוד איילנד, ובשנה העוקבת כבר מונתה למנהלת הכללית של קרן חוק השימור המדינתית. ב-1978 החלה את תפקידה כמתאמת פדרלית בתוכנית ניהול אזור החוף ברוד איילנד. בנוסף, בין השנים 1978–1979, הייתה שניידר מפיקה ומארחת של תוכנית טלוויזיה העוסקת בעניינים ציבוריים בפרובידנס.

בבחירות 1980 נבחרה שניידר אל בית הנבחרים של ארצות הברית מטעם המפלגה הרפובליקנית, כנציגת מחוז הקונגרס השני של רוד איילנד. היא הושבעה לתפקידה עם התכנסות הקונגרס ה-97 בראשית ינואר 1981, ונבחרה מחדש לארבעת הקונגרסים הבאים עד לינואר 1991. במהלך בחירות 1990 התמודדה אל הסנאט של ארצות הברית כמועמדת המפלגה הרפובליקנית, אך הפסידה לסנאטור הדמוקרטי המכהן קלייבורן פל.

בעקבות הפסדה בבחירות לסנאט בנובמבר 1990, כהונתה בבית הנבחרים האמריקאי תמה בינואר 1991. לאחר עזיבתה את גבעת הקפיטול, נהפכה לחברה קבועה בפקולטה של בית הספר לממשל באוניברסיטת הרווארד. בהמשך עברה להתגורר בבולדר שבקולורדו, שם היא עובדת בהווה כיועצת אסטרטגית לענייני סביבתנות וכלכלה אקולוגית. חרף היותה רפובליקנית, היא תמכה במועמדים הדמוקרטים לנשיאות ברק אובמה, הילרי קלינטון וג'ו ביידן בשנים 2008, 2016, ו-2020 בהתאמה.

ביוני 2022 נמנתה שניידר בין 11 מחוקקים רפובליקניים לשעבר שחתמו על עצומה לקונגרס המפצירה בחבריו להעביר הצעת חוק האוסרת על אפליה של להט"ב.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת רוד איילנד
קטגוריה:בוגרי מכללת רוזמונט
קטגוריה:חברי בית הנבחרים של ארצות הברית מרוד איילנד
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:סגל בית הספר לממשל באוניברסיטת הרווארד
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
בלוצ'ים באיראן

הבלוצ'ים הם הקבוצה האתנית העיקרית במחוז סיסתאן ובלוצ'סתאן באיראן (מזרח חבל בלוצ'יסטן). הם מדברים בניבים רח'שאני וסראוואני של , שפה איראנית<ref></ref>. הם מתגוררים בעיקר בשטחים הרריים, מה שאפשר להם לשמור על זהות תרבותית מובהקת ולהתנגד לשליטה של שליטים שכנים.

בוורוד – אזור התפוצה של הבלוצ'ים, שמשתרע על חלקים מ[[פקיסטן, מאפגניסטן ומאיראן]]
הבלוצ'ים הם ברובם מוסלמים, כאשר רובם המכריע שייך לאסכולה החנפית של האסלאם הסוני, אבל יש גם שיעור זעיר של שיעים בבלוצ'יסטן. כ-20%–25% מהבלוצ'ים בעולם חיים באיראן. ההערכות על גודל האוכלוסייה הבלוצ'ית באיראן נעות בין 1.5–2 מיליון<ref></ref>. רוב אוכלוסיית הבלוצ'ים מתגוררת בפקיסטן, ומספר ניכר, 600,000, מתגוררים בדרום אפגניסטן.

חבל בלוצ'יסטן של איראן נחשבה לאזור הבלתי מפותח, השומם והעני ביותר במדינה.

קיימת מתיחות בין הבלוצ'ים באיראן לבין השלטונות. החבל הבלוצ'י מתפרס על פני חלקן הדרומי של איראן, פקיסטן ואפגניסטן, ותושבי האזורים הללו שואפים לחירות, לאחדות ולהקמת מדינה בלוצ'ית עצמאית. באפגניסטן ובפקיסטן הם זוכים לאוטונומיה, בעיקר בשל העובדה ששתי מדינות אלה אינן מתפקדות, בעוד שאיראן מדכאת את הבלוצ'ים.

ארגון ג'ונדאללה הוא ארגון טרור בלוצ'י-סוני הפועל בפרובינציית סיסתאן ובלוצ'סתאן באיראן, וכן במחוז הפקיסטני בלוצ'יסטן, בסמוך לגבול עם איראן. הארגון הוקם בשנת 2002 בהצהרה כי מטרתו להגן על המיעוט הבלוצ'י, מפני האפליה באיראן (שהיא מדינה בעלת רוב שיעי), בעיקר במחוז סיסתאן ובלוצ'סתאן. ממשלת איראן, מצידה, טוענת כי הארגון עומד מאחורי פיגועים רבים בשנים האחרונות, מאשימה את הארגון בקשר לאל-קאעדה, ומאשימה את פקיסטן, ישראל, בריטניה וארצות הברית בתמיכה בארגון.

בשנת 2022 התרחש "טבח זאהדאן" שכלל מספר תקריות אלימות מצד כוחות המשטר האיראני נגד התאספות מפגינים וקריאות מול תחנת משטרה בזאהדאן שבאיראן ב-30 בספטמבר 2022 והובילו לעשרות הרוגים. כוחות הביטחון פתחו באש על מפגינים בזאהדאן, ומאוחר יותר פתחו באש על מתפללים שערכו את תפילת יום שישי במסגד ג'אמה של מאקי, מה שהוביל לעימותים ברחובות שהביאו לפחות 96 מפגינים הרוגים ו-300 נפצעים.

==קישורים חיצוניים==

* גילעד שדה, [https://www.zman.co.il/394832/popup/ היעד: להפיל את שלטון האייתוללות באיראן], זמן ישראל, 18/05/2023

== הערות שוליים ==

קטגוריה:סיסתאן ובלוצ'סתאן
קטגוריה:בלוצ'ים
יין רזרב

יין רזרב (באנגלית: Reserve wine) הוא יין באיכות גבוהה מהרגיל, יין שהתיישן לפני המכירה, או שניהם גם יחד. באופן מסורתי, ייננים היו שומרים חלק מהיין הטוב ביותר שלהם במקום למכור אותו מיד, וטבעו את בכך המונח.

במדינות מסוימות השימוש במונחים "שמור", "רזרב", "רזרבה" או "ריזרבה" מוסדר, אך במקומות רבים לא. על פי חוקי היין האיטלקיים, riserva מצביע על התיישנות נוספת.<ref name=":0"></ref> לפעמים, מקורו של יין רזרב מהכרמים הטובים ביותר, או מהחביות הטובות ביותר. יינות רזרב עשויים להיעשות בסגנון המתאים לתקופות יישון ארוכות יותר. באזורים שבהם השימוש אינו מוסדר, קיומו של המונח "רזרבה" על תווית יין עשויה להיות אסטרטגיה שיווקית,<ref></ref> ללא קריטריונים ספציפיים.<ref name=":0" /> ב"שרדונה קנדל-ג'קסון" למשל, כל בקבוק המיוצר הוא "Vintner's Reserve", וכדי לציין יין רזרב מסורתי, קנדל-ג'קסון משתמשת במונח "Grand Reserve".<ref name=":1"></ref>

כמו המונח "יין ישן", "רזרבה" מציין באופן מסורתי יין מיוחד, או לפחות שונה בטעמו או בפוטנציאל התיישנות.<ref></ref> הימצאותו של ביקבוק שאינו רזרב אצל יצרן המוכר גם יין רזרב גורמת לסבירות גבוהה יותר שהשימוש ב"רזרב" הוא במובן המסורתי שלו. בגלל המשמעות המעורפלת לעיתים קרובות של "רזרב", יקבים רבים מייצרים במקום זה קיווה (Cuvée) בשם. בדרך כלל מדובר ביינות רזרב במשמעות המסורתית של המילה.

== איבריה ==
בקבוקי ריוחה רזרבה
בספרד, רזרבה הוא מונח מוסדר הנשלט על פי חוק, לפחות מבטיח שיינות רזרבה יקבלו התיישנות נוספת.<ref></ref> בפועל קשה מאוד לווסת איכות, ולכן המונח עוסק בעיקר בהזדקנות ובחוזק האלכוהולי. ביינות ספרדיים, הדרישות משתנות בין האזורים, אך בדרך כלל, כאשר משתמשים בתווית "Reserva" פירושו שהיין התיישן לפחות שלוש שנים בחבית ובבקבוק, שלפחות שנה מהן חייבת להיות בחבית.

אלה שהתיישנו במשך חמש שנים (שנתיים בחבית, שלוש בבקבוק) או יותר מסומנים. Gran Reserva. היין המיועד לכך הוא רק מבצירים יוצאי דופן, אבל זה תלוי ביצרן.

בפורטוגל המונח מציין שליין יש רמת אלכוהול של לפחות 0.5 אחוז מעל המינימום האזורי, ושהוא עשוי מבציר מדורג (כלומר בציר שקיבל ציון דרגה).

== שמפניה ==
בייצור שמפניה ללא ציון שנת הבציר ("non-vintage"), כמות מסוימת של יין מיושנת ומשמשת לערבוב עם יין רגיל מהבציר הצעיר ביותר, לפני שהיין הבסיסי המעורב הזה עובר תסיסה שנייה בבקבוק כדי להפוך אותו לשמפניה מבעבעת.<ref name=":2"></ref> יין רגיל זה שמיושן כך נקרא יין רזרבה, ותרגול זה נועד להבטיח שלמוצר ללא שנת בציר של יצרן שמפניה מסוים יש סגנון עקבי לאורך השנים.<ref name=":2" /> היות שיין הרזרב משמש בתהליך הייצור, הוא אינו מבוקבק ונמכר כפי שהוא, אך הפרופורציה והגיל של יין הרזרב יכולים לתרום לאיכותה של שמפניה.<ref></ref>

== התקנות האוסטריות ==
במערכת האוסטרית (Districtus Austriae Controllatus-DAC), לרוב ל-DAC יש כינוי נוסף של Reserve, שהוא יין שיש לו דרישות קצת יותר מחמירות.

== הקבינט הגרמני ==
לפני חוק היין הגרמני משנת 1971, המונח המקביל ליין רזרב היה Kabinett, לפעמים כתוב בשם Kabinettwein. בשנת 1971, המונח Kabinett בעל הצליל הזהה למעשה הוצג במקום זאת כרמה הנמוכה ביותר של קטגוריית "סיווג יין גרמני" (Prädikatswein), כלומר, במשמעות שונה לחלוטין. לכן, ב"סיווג יין הגרמני" הנוכחי לא קיים מונח מוגדר משפטית המקביל ליין רזרב.

== ראו גם ==
* פורט (יין)

== הערות שוליים ==

קטגוריה:יין
היערות היבשים של אנדרפנה

היערות היבשים של אנדרפנה (בצרפתית: Forêts sèches de l’Andrefana) הם אתר מורשת עולמית של ארגון אונסק"ו במערב מדגסקר הכולל שישה שטחים נפרדים: שתי שמורות מיוחדות וארבעה פארקים לאומיים. ב-1990 הוכרז הפארק הלאומי צינגי דה במראהה כאתר מורשת עולמית ושאר חמשת השטחים נוספו בשם "היערות היבשים של אנדרפנה" ב-16 בספטמבר 2023 במהלך המושב ה-45 של ועדת המורשת העולמית בריאד בערב הסעודית. בהסבר להחלטה נאמר:
:"נכס סדרתי זה במערב מדגסקר כולל נופים קרסטיים וגבעות אבן גיר חתוכות לפסגות "צינגי" מרשימות ו"יער" של מחטי אבן גיר, הקניון המרהיב של נהר מנמבולו, גבעות משתפלות ופסגות גבוהות. יערות ראשוניים, אגמים וביצות מנגרובים הם בית הגידול ללמורים ועופות נדירים ובסכנת הכחדה. החלקים המרכיבים את הנכס מכסים כמעט את כל מגוון השונות האקולוגית והאבולוציונית בתוך היערות המערביים של מדגסקר, כולל יערות מערביים יבשים וסבך יער קוצני בדרום-מערב. אתרים אלה מכילים מערך מרהיב של מגוון ביולוגי אנדמי ומאוים, כולל באובב, צאלון נאה (Delonix), כמו גם שושלות אבולוציוניות ייחודיות כמו המסיטאים (Mesitornithiformes), סדרה של עופות שגילה 54 מיליון שנים".

==השמורות והפארקים באתר המורשת==
{| class="wikitable"
!width="50px"|סידורי
!שם
!שם במקור
!Style="width:100px"|קואורדינטות
! שטח בקילומטרים רבועים
!Style="width:70px"| שטח אזור החיץ בקילומטרים רבועים
! style="width:150px"| תמונה
|-
| style="text-align:center" | 494-1
| השמורה המיוחדת אנלמרנה
| style="text-align:left" | Réserve spéciale d’Analamerana
|
|style="text-align:center" |347
|style="text-align:center"; rowspan="2" |783.34
|
|-
| style="text-align:center" | 494-2
| השמורה המיוחדת אנקרנה
| style="text-align:left" | Réserve spéciale d’Ankarana
| 
|style="text-align:center" |182.25
| style="text-align:center" -
| style="text-align:center" | 494-3
| הפארק הלאומי אנקרפנציקה
| style="text-align:left" | Parc national d’Ankarafantsika
| 
|style="text-align:center" |1,365.13
|style="text-align:center" |722.67
| style="text-align:center" -
| style="text-align:center" | 494-4
| הפארק הלאומי צינגי דה במראהה
| style="text-align:left" | Parc national du Tsingy de Bemaraha
| 
|style="text-align:center" |1,577.10
|
| style="text-align:center" -
| style="text-align:center" | 494-5
| הפארק הלאומי מיקאה
| style="text-align:left" | Parc national de Mikea
| 
|style="text-align:center" |1,846.30
|style="text-align:center" |4,431.27
| style="text-align:center" -
| style="text-align:center" | 494-6
| הפארק הלאומי צימנמפצוצה
| style="text-align:left" | Parc national de Tsimanampesotse
| 
|style="text-align:center" |2,025.20
|style="text-align:center" |2,442.98
| style="text-align:center" }

==קישורים חיצוניים==
<div style="direction: ltr;">
* [https://whc.unesco.org/document/186547 Nomination Text] - UNESCO site
</div>

==הערות שוליים==

קטגוריה:מדגסקר: גאוגרפיה
אנדרפנה